750 A. Handlirsch, 



antico, lateribus exceptis, fere recto. Antennae inter se quam 

 ab oculis paulo minus distantes, satis graciles, articulis quinque 

 ultimis maris praecedentibus distincte angustioribus, articulo 

 octavo infra exciso, basi spinoso producta, articulo nono basi 

 minus distincte spinosa. Segmentum mediale latius quam in 

 B. integra, postice valde truncatum. Alae distincte infumatae, 

 venis fuscis; anticae thoracis latitudine duplo et dimidium 

 longiores; posticarum area medialis ex apice venas duas longi- 

 tudinales emittens, secunda interdum spuria. Metatarsus anticus 

 extus ciliis septem munitus, in mare valde dilatatus. Maris 

 femora intermedia infra excavata et distincte dentata, coxae 

 intermediae apice spina brevi munitae, tibiae intermediae angulo 

 antico inermi, metatarsus forma normali. Abdominis segmentum 

 primum latum et breve, parte basali valde decliva. Segmentum 

 dorsale sextum feminae crasse punctatum, apice rotundatum, 

 area mediana destitutum. 



Maris segmentum dorsale septimum latum, apice rotun- 

 dato truncatum, lateribus crenulatis, segmentum ventrale secun- 

 dum tuberculo magno mediali compresso, sextum et septimum 

 inerme, septimum apice excisum; Spina apicalis segmenti ven- 

 tralis octavi apice bifida. Genitalium stipes satis latus, acumi- 

 natus. 



Caput, thorax et imprimis segmentum mediale cum seg- 

 mento dorsali primo dense pilis longis cinereis vestita, abdo- 

 mine apicem versus sat dense breviter nigro piloso. Thorax 

 superne nitens, satis sparse punctis maioribus obtectus. Seg- 

 menta ventralia nitida sat sparse punctata, dorsalia sat dense 

 et subtilius punctata. 



Corpus nigrum, labro clipeoque plus minusve, maculis 

 lateralibus scutelli et interdum metanoto, fascia lata interdum 

 interrupta segmenti dorsalis primi, fascia angustiore saepe plus 

 minusve obsoleta secundi et interdum maculis parvis tertii 

 segmentisque ventralibus, primo et basi secundi exceptis, pallide 

 flavis, apice segmenti quinti et segmento sexto in femina totis 

 ochraceis, in mare cum segmento septimo ochraceo maculatis. 

 Pedes nigri, flavo-lineati. Antennae nigrae, infra plus minusve 

 pallidae. 



Long. corp. 16 — 20 mm. Species australiensis. 



